b'\n_START_ARTICLE_\nHeikki Malmivirta\n_START_PARAGRAPH_\nHeikki Vilho Esaias Malmivirta (synt. Malmstr\xc3\xb6m, 6. hein\xc3\xa4kuuta 1898 Piikki\xc3\xb6 \xe2\x80\x93 18. tammikuuta 1956 Piikki\xc3\xb6) oli suomalainen kiekonheitt\xc3\xa4j\xc3\xa4 ja olympiaedustaja. H\xc3\xa4n edusti Turun Urheiluliittoa. H\xc3\xa4nen enn\xc3\xa4tyksekseen j\xc3\xa4i vuonna 1924 Helsingiss\xc3\xa4 heitetty 43,15 metri\xc3\xa4._NEWLINE_Malmivirta sijoittui kiekonheitossa kahdeksanneksi Pariisin kes\xc3\xa4olympialaisissa 1924 tuloksella 41,16 metri\xc3\xa4. Karsintaryhm\xc3\xa4ss\xc3\xa4\xc3\xa4n h\xc3\xa4n sijoittui tuloksellaan toiseksi, muttei selviytynyt kuuden parhaan heitt\xc3\xa4j\xc3\xa4n finaaliin._NEWLINE_Kalevan kisoissa Malmivirta saavutti kahdesti pronssia kiekonheiton molempien k\xc3\xa4sien yhteistuloksessa: vuodet olivat 1922 ja 1924.'